VIGAN CITY --- Nakanges iti nalukay ti ama ti dua ti tawenna nga ubing ken dua pay a suspek idiay San Juan, Ilocos Sur kalpasan a nagnegatibo da iti resulta ti paraffin test manipud iti Philippine National Police Region 1 crime laboratory, San Fernando City, La Union.
Nupay kasta, kinuna mismo ni PNP- San Juan Chief of Police Police Senior Inspector Edgardo Medrano, nga uray nagnegatibo da iti paraffin test da Carlito Rivera, ama ti ubing, Angelito Viloria, agpada a taga Barangay Muraya ken ni Bobby Briones a taga Barangay Nagsuputan iti nasao a lugar ket suspek da latta iti nasao a pammaltog.
Innayon pay ni Medrano a ti laengen ur- urayen da ket ti aggapu idiay PNP Region I a resulta ti bala a naaramat iti pammaltog.
Gapu iti daytoy a resulta ti paraffin test, inyinget pay ti PNP- San Juan ti imbestigasyon tapno maammuan ti pimmaltog iti dua ti tawenna nga ubing.
ilo_Latn ilo_Latn ilo_Latn ilo_Latn